Julie Andrews
Store norske leksikon,Kunst og estetikk,Musikk,Musikaler
Julie Andrews er en britisk tidligere sanger, skuespiller og danser. Etter hovedrollen i The Sound of Music (1965) ble hun en av 1960-årenes største filmstjerner.
Allerede som barn opptrådde hun i britiske music-hall-teatre som koloratursyngende vidunderbarn. Senere gjorde hun stor suksess i Broadway-musikaler som The Boyfriend (1954), My Fair Lady (1956) og Camelot (1960). Hun vant Oscar-pris for filmdebuten i Mary Poppins (1964),Andrews hadde hovedroller i blant annet Hawaii (1966), Thoroughly Modern Millie (1967) og Duet for One (1986), og i ektemannen Blake Edwards' Darling Lili (1969 og Victor/Victoria (1982). Hun har skrevet flere barnebøker, spilt inn plater og turnert flittig, var blant annet i Norge i 1977.Andrews gjorde teater-comeback Off-Broadway i Sondheims Putting It Together i 1993. Etter at sangstemmen ble skadet under en operasjon, har hun fortsatt å gjøre seg bemerket i taleroller på film og i fjernsyn. Hun har gitt ut selvbiografiene Home: A Memoir of My Early Years (2008) og Home Work: A Memoir of My Hollywood Years (2019). Les mer i Store norske leksikon Teater i Storbritannia